WORK:น่าสอยปัจจัยบวกหนุนเพียบชู Top pick ของกลุ่มฯเป้า 45 บาท
WORK:น่าสอยปัจจัยบวกหนุนเพียบแนะนำซื้อราคาเป้าหมาย 45 บาท ชูเป็นหุ้น Top pick ของกลุ่ม Media ในช่วงนี้
14 มิ.ย. 2559

บล.โนมูระ พัฒนสิน ระบุในบทวิเคราะห์วันนี้ (14 มิ.ย.) ว่า  บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK มีมุมมอง Neutral ต่อข้อมูลที่ได้จากงาน Analyst meeting (10 มิ.ย.) เนื่องจากไม่มีข้อมูลใหม่ที่เป็นบวกหรือลบต่อประมาณการ
แต่อย่างไรก็ตามยังแนะนำ BUY (ราคาเป้าหมาย 45 บาท) และเลือก WORK เป็นหุ้น Top pick ของกลุ่ม Media ในช่วงนี้ เนื่องจากคาดผลประกอบการไตรมาส 2/59ฟื้นตัวโดดเด่นที่สุดในกลุ่มฯ คาดกำไรฟื้นตัวเป็น 112 ล้านบาท จากไตรมาสก่อนหน้าอยู่ที่เพียง 29 ล้านบาท
จากการเติบโตอย่างแข็งแกร่งของช่องทีวีดิจิทัล Workpoint TV ที่มีเรทติ้งเพิ่มขึ้นต่อเนื่อง ล่าสุดเดือน พ.ค.16 มีเรทติ้งอยู่ที่ 1.42 เข้าใกล้ช่อง 3HD ที่เป็นอันดับ 2 มีเรทติ้งอยู่ที่ 1.91 และทิ้งห่างอันดับ 4 ช่อง MONO29 มีเรทติ้งอยู่ที่เพียง 0.64 นอกจากนี้ โครงการสวนสนุก Dinosaur Planet ที่ WORK ร่วมหุ้นด้วย 30% มีกระแสตอบรับเป็นอย่างดี จำนวนผู้เข้าชมเฉลี่ยเกินจุดคุ้มทุนมาโดยตลอด